32 “Joale, e mong le e mong ea bolelang hore o na le kopano le ’na ka pel’a batho, le ’na ke tla bolela hore ke na le kopano+ le eena ka pel’a Ntate ea maholimong; 33 empa mang kapa mang ea ntatolang ka pel’a batho, le ’na ke tla mo latola+ ka pel’a Ntate ea maholimong. 34 Le se ke la nahana hore ke tletse ho tlisa khotso lefatšeng; ke tletse ho tlisa sabole, eseng khotso.+ 35 Kaha ke tletse ho baka karohano, ho motho khahlanong le ntat’ae, le morali khahlanong le ’m ’ae, le mosali e mocha khahlanong le ’m ’ae matsale.+ 36 Ka sebele, lira tsa motho e tla ba batho ba ntlo ea hae. 37 Ea ratang ntate kapa ’mè ho mpheta ha a ntšoanele; le ea ratang mora kapa morali ho mpheta ha a ntšoanele.+ 38 Mang kapa mang ea sa amoheleng thupa ea hae ea tlhokofatso ’me a ntšala morao ha a ntšoanele.+ 39 Ea fumanang moea oa hae o tla lahleheloa ke oona, ’me ea lahleheloang ke moea oa hae ka lebaka la ka o tla o fumana.+